Povestea lui Edgar Sawtelle - David Wroblewski
Nascut mut si vorbind doar prin semne, Edgar Sawtelle duce un trai idilic alaturi de parinti la ferma lor din partea cea mai indepartata a nordului Wisconsinului. Vreme de mai multe generatii, familia Sawtelle a crescut si a dresat o rasa imaginara de caini de companie intruchipati de Almondine, prietena si aliata de-o viata a lui Edgar. Intoarcerea neasteptata a lui Claude, unchiul lui Edgar din partea tatalui, tulbura insa casa, odinioara pasnica, a familiei Sawtelle. Cand tatal lui Edgar moare pe neasteptate, Claude se implica usor-usor in treburile fermei si reuseste, in acelasi timp, sa castige si dragostea mamei lui Edgar. Cu inima franta si tulburat de tot ce se petrece in jurul lui, Edgar incearca sa demonstreze ca unchiul lui a avut ceva de-a face cu moartea tatalui sau, dar planul lui esueaza in mod spectaculos. Fortat sa plece in salbaticia de dincolo de granitele fermei, Edgar se maturizeaza in aceasta lume ostila in care e nevoit sa se lupte din rasputeri pentru a-si salva viata si pe cea a celor trei caini care il insotesc. David Wroblewski este un povestitor foarte iscusit, iar scenele create de el - viata din padurile salbatice din nord, schimbarea anotimpurilor, descrierea detaliata a unui hambar tipic american, viziunea din timpul unei ploi ca de sfarsit de lume - contribuie la construirea extrem de realista a epopeii acestei familii, in care se exploreaza foarte inteligent limitele limbajului, pentru a se ajunge in final la o carte moderna si, in acelasi timp, clasica.